
A V I Z

asupra Proiectului de lege pentru aprobarea contului general anual de execuţie a bugetului de stat, a contului de execuţie al bugetului fondului naţional unic de asigurări sociale de sănătate şi a contului general al datoriei publice aferente anului 2006

Cu adresele  nr. L.647 şi PLx 556 din 2007  , Birourile Permanente reunite ale celor două Camere ale Parlamentului, în conformitate cu prevederile art.1 pct.2, art.9 şi 10  din Regulamentul şedinţelor comune ale Camerei Deputaţilor şi Senatului, au sesizat Comisia pentru Sănătate Publică a Senatului şi Comisia pentru Sănătate şi Familie a Camerei Deputaţilor, spre dezbatere şi avizare, cu Proiectul de lege pentru aprobarea contului general anual de execuţie a bugetului de stat, a contului de execuţie al bugetului fondului naţional unic de asigurări sociale de sănătate şi a contului general al datoriei publice aferente anului 2006.

În urma examinării, în şedinţa comună din 19 septembrie 2007, Comisia pentru Sănătate Publică a Senatului şi Comisia pentru Sănătate şi Familie a Camerei Deputaţilor au hotărât, în unanimitate, să avizeze favorabil proiectul de lege în forma înaintată de către Guvern.
            PREŞEDI NTE,                                  PREŞEDINTE
SEN. ŞERBAN STRĂTILĂ              DEP.ACAD. DR. MIRCEA IFRIM

